
Selemeng o rata dikatse. Ke tše dintši ga gabo.

Selemeng o na le katse ye tee ye ntsho. E ja nama kudu.

Selemeng o na le katse ya go nona kudu. E ja sengwe le sengwe.

Katse ya boraro,  e a kitima,  ya namela mohlare. Ya ba le bothata gore e tla fologa bjang mohlareng.

Selemeng le yena a namela mohlare. Selemeng a ba le bothata le yena. Mma wa Selemeng a swanela ke go tlo thuša Selemeng le katse go fologa mohlare.

Selemeng o na le dikatse tše pedi gape. Di be di rata go orela letšatši mosegare ka moka.

Selemeng o na le dikatse tše tharo gape tša go phela di šoma. Bošego di swara magotlo ka ntlong ya dijo.

Selemeng o na le mpša ye tee. Leina la yona ke Lirafi. Lirafi ga ena bagwera. E kwatile.

Dikatse tša Selemeng ga di rate Lirafi. Tša koba Lirafi ka ntlong. Lirafi ya tšhaba.

Selemeng a swanela ke go lata Lirafi gore e boe gae. Dikatse tšona tša kwata. Ga di nyake go bona Lirafi le ga tee.

Selemeng o na le dikatse tše kae ga gabo? Ee,  o na le dikatse tše seswai!

Selemeng o na le dimpša tše kae ga gabo? Ee,  o na le mpša ye tee. Selemeng o rata dikatse tša gagwe tše seswai le mpša ya gagwe ye tee.
Wena ka gae,  o nale dikatse tše kae? Le dimpša tše kae?

